Diari Oficial de la Generalitat Valenciana


Sumari del DOGV 6638, del 26-10-2011 (2011/10140)

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Alzheimer Salomé Moliner de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10070


Data del document
:   03-10-2011

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Alzheimer Salomé Moliner de la Comunitat Valenciana. [2011/10434]  
Vist l'expedient de baixa registral de la Fundació Alzheimer Salomé de la Comunitat Valenciana, resulten els següents fets:  
Primer. La Fundació Alzheimer Salomé Moliner de la Comunitat Valenciana es va inscriure per la Resolució de data 29 de gener de 2007, del secretari autonòmic de Justícia de la Conselleria de Justícia, Interior i Administracions Públiques, sent classificada de caràcter assistencial.  
Segon. Amb data de Registre General d'entrada de 5 de febrer de 2010, Emilio José Marmaneu Moliner, en representació de la fundació de referència, presenta una sol·licitud d'informe de no oposició del Protectorat de Fundacions de la Comunitat Valenciana a la modificació dels estatuts de la Fundació Salomé Moliner de la Comunitat Valenciana.   
  
Examinada l'esmentada sol·licitud es va apreciar la impossibilitat, per part d'aquest protectorat, d'informar favorablement de la modificació estatuària proposada per la fundació, per la qual cosa, en data 8 de març de 2010, la Secció de Fundacions del Servei d'Entitats Jurídiques va informar el sol·licitant dels punts següents:   
«Primer. La modificació proposada suposa un canvi de l'àmbit d'actuació de la Fundació i, per tant, de denominació, domicili i de protectorat. En aquest sentit, la competència per a resoldre sobre la inscripció de la Fundació en el Registre de Fundacions que corresponga a nivell nacional, és d'aquest, ja que, d'acord amb el que preveu article 1 de la Llei 8/1998, de 9 de desembre, de Fundacions de la Comunitat Valenciana, segons el qual es regiran per aqueixa llei, les fundacions que desenrotllen principalment les seues funcions al territori de la Comunitat Valenciana, la modificació proposada constitueix causa de baixa registral en el Registre de Fundacions de la Comunitat Valenciana.   
  
Segon. Atés allò expressat en el fet precedent, la fundació interessada haurà d'instar, davant de l'òrgan competent de l'administració general de l'Estat, en atenció al fi de la fundació, la corresponent sol·licitud de canvi de protectorat, el qual comportarà necessàriament, la baixa en el Registre de Fundacions de la Comunitat Valenciana, que s'haurà de cursar una vegada s'haja resolt la inscripció de la fundació de referència en el registre de fundacions que corresponga, ja siga a instància del propi interessat o per ofici del Registre de Fundacions, que a nivell nacional resolga la seua inscripció en aquest, per mitjà del trasllat o l'aportació a aquesta Secció de Fundacions, si fa al cas, de la meritada resolució administrativa».   
Posteriorment, la Fundació sol·licita la inscripció, en data 16 de febrer de 2011, de l'acord del Patronat, de data 4 de febrer de 2011, elevat a públic el 7 del mateix mes, en el qual, desatenent l'informe anteriorment citat, es reiterava la modificació de l'article 5, Àmbit d'actuació, i al qual la modificació pretesa es refereix en els termes següents:  
  
«La Fundació desenrotllarà les seues activitats dins de l'àmbit de l'Estat espanyol. Quant a l'àmbit personal o sector de la població atesa, l'actuació de la Fundació se circumscriu als beneficiaris descrits en els fins de la Fundació».   
Tot això va motivar que, mitjançant una Resolució, de data 8 d'abril de 2011, de secretari autonòmic de Justícia de la Conselleria de Justícia i Administracions Públiques, s'acordara desestimar la sol·licitud d'inscripció de modificació dels seus Estatuts a la Fundació Alzheimer Salomé Moliner de la Comunitat Valenciana.   
Tercer. Amb data 22 de juliol de 2011, va tindre entrada en el Registre General de la Conselleria de Justícia i Benestar Social, un escrit del Ministeri de Sanitat, Política Social i Igualtat, per mitjà del qual es notificava l'Orde SPI, de 13 de juliol de 2011, per la qual es classifica la Fundació Alzheimer Salomé Moliner i es procedeix a la seua inscripció en el Registre de Fundacions de l'esmentat ministeri.  
En el dit escrit se sol·licita, al Registre de Fundacions de la Comunitat Valenciana, que pels esmentats motius procedeix a la baixa registral de la dita Fundació.  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de fundacions, i li correspon al conseller la titularitat del Protectorat, sense perjudici de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent per a conéixer i resoldre el present expedient en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.  
  
Quart. Resolta la inscripció de la Fundació en el Ministeri de Sanitat, Política Social i Igualtat, arran de la seua sol·licitud de canvi de protectorat, resulta procedent donar de baixa en el Registre de Fundacions de la Comunitat Valenciana a la Fundació Alzheimer Salomé Moliner de la Comunitat Valenciana. Tot això de conformitat amb l'article 1 de la Llei 8/1998, de 9 de desembre, de Fundacions de la Comunitat Valenciana, conforme al qual són objecte de regulació per la dita llei, i per tant, d'inscripció en el Registre de Fundacions de la Comunitat Valenciana, només aquelles fundacions que desenrotllen principalment les seues funcions al territori de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc:  
Inscriure la baixa en el Registre de Fundacions de la Comunitat Valenciana de la Fundació Alzheimer Salomé Moliner de la Comunitat Valenciana.  
Notifiqueu la present Resolució, que no posa fi a la via administrativa; ena contra seua, es podrà interposar un recurs d'alçada en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell.   
Tot això, sense perjudici que puga exercitar qualsevol altre recurs que estime pertinent.  
  
València, 3 d'octubre de 2011.- El secretari autonòmic de justícia: Antonio Gastaldi Mateo.